projecte-aina/catalan_government_crawling huggingface dataset:
El sistema directe d'inscripció i més places en anglès, novetats d'aquesta edició amb 612 places d'arqueologia, medi ambient, patrimoni cultural o acció social
La Direcció General de Joventut ha obert avui a les 12 hores les inscripcions directes a un total de 612 places ofertes en 35 camps de treball que organitza per aquest estiu, i que estan dirigides a joves d'entre 14 a 29 anys.
L'oferta d'aquest 2020 s'ajusta a les recomanacions de Salut Pública de manera que les activitats han establert les mesures consensuades de prevenció, seguretat i higiene recollides al web estiuamblleure.cat, com ara el protocol específic per a la realització de camps de treball.
Els sistema d'inscripció és també una exigència adaptada a l'excepcionalitat i a les vicissituds d'aquesta edició pel que fa a la disposició de temps per a la seva organització.
Els camps de treball organitzats per la DGJ són gestionats i desenvolupats a través d'associacions d'educació en el lleure, entitats i fundacions sense ànim de lucre i amb la complicitat del món local que els acull.
Consten d'una estada de quinze dies per a jovent voluntari que participen desinteressadament en un projecte de millora de caire mediambiental, acció social, recuperació del patrimoni arquitectònic o intercanvi cultural.
La directora general de Joventut, Laia Girós, ha destacat que "no a tot arreu hi haurà camps de treball aquest estiu, però sí a Catalunya.
I això és el resultat d'un treball intens que hem dut a terme des de fa mesos amb múltiples actors per garantir un estiu amb lleure".
En aquesta línia, el director general de l'Agència Catalana de la Joventut, Cesc Poch, ha recordat que "era important que hi hagués camps perquè aquesta activitat es basa en el treball voluntari dels i les joves que s'impliquen desinteressadament en la millora d'un bé comunitari i promouen un intercanvi cultural i de relació amb l'entorn local".
Per àmbits territorials, 10 camps de treball es faran a les comarques gironines, 7 al Camp de Tarragona, 7 a l'Alt Pirineu i Aran, 5 a l'àmbit de Ponent, 5 a la Catalunya Central i 1 a l'àmbit metropolità de Barcelona.
Per tipologies, els més nombrosos són els relacionats amb el medi ambient (15), seguits dels d'arqueologia (4), medi ambient i patrimoni (4), patrimoni (3), social i artístic (2), medi ambient i cultura (2), patrimoni i cultura (2), artístic i històric (1), social, patrimoni i cultura (1) i exclusivament cultural (1).
Destaca que el Govern català ha multiplicat per quatre els recursos destinats a beques durant una visita al casal d'estiu de Torroella de Montgrí
El vicepresident del Govern i conseller d'Economia i Hisenda, Pere Aragonès, ha afirmat aquest migdia que " és molt important que aquest estiu les activitats de lleure educatiu puguin arribar a tots els infants i joves amb equitat".
Aragonès ha fet aquestes declaracions durant una atenció als mitjans de comunicació al casal d'estiu de Torroella de Montgrí, en el marc d'una visita territorial a les comarques gironines.
Segons el vicepresident, " aquest any és especial.
Portem tres mesos amb una pandèmia que ha obligat a una finalització prematura del curs escolar i per això és molt important que enfoquem les activitats de lleure educatiu amb la voluntat de recuperar aquest espai de socialització, d'aprenentatge per tornar a situar els infants i els joves en el centre ".
Pere Aragonès ha recordat que la Generalitat ha multiplicat per quatre els recursos destinats a beques perquè els infants i joves de Catalunya puguin participar en colònies, casals d'estiu, camps de treball o qualsevol tipus d'activitat d'aquest estil. "
Un cop garantida la seguretat sanitària, hem de posar al centre les qüestions pedagògiques, el creixement personal, el fet que es puguin socialitzar i, sobretot, que sigui amb igualtat d'oportunitats ", ha subratllat el vicepresident.
Segons Aragonès, el pla desenvolupat, dotat amb 11 milions d'euros, " reforça també les subvencions per la contractació de nous monitors, perquè amb unes mesures de seguretat i higiene més estrictes, es necessita que hi hagi més educadors, més monitors.
Hem anat evolucionant els protocols i creiem que aquesta setmana ja es poden iniciar les activitats amb seguretat ".
L'Agència Catalana de Joventut i el Servei d'Ocupació de Catalunya, a través del decret llei 21/2020, destinaran 1,5 milions d'euros per a les entitats juvenils i empreses de lleure educatiu que contractin monitors/es i directors/es en jornada completa i durant 6 mesos de forma ininterrompuda.
La intenció d'aquests ajuts és poder oferir oportunitats laborals a les persones joves, molt afectats per la crisi, mentre es reforça la capacitat de les entitats d'educació en el lleure i les empreses del sector per desenvolupar la seva tasca educativa a infants, adolescents i joves en l'etapa d'estiu i tardor.
La convocatòria consta d'1,5 milions d'Euros i farà possible la contractació de fins a 136 persones joves.
Es tracta d'una convocatòria per concurrència competitiva, on les entitats beneficiàries rebran 10.400 Euros per cada persona contractada, per a sufragar el cost de la seva contractació i una part per a la tutorització aquestes persones joves.
Els contractes hauran de començar entre l'1 de juliol i el 31 d'agost de 2020, i hauran de tenir una durada ininterrompuda de 6 mesos.
Les ajudes van destinades a entitats sense ànim de lucre que estiguin registrades al Cens d'Entitats Juvenils de la Direcció General de Joventut o a empreses de lleure educatiu, ambdues amb experiència i projectes en el sector de l'educació en el lleure.
Cada entitat o empresa podrà demanar fins un màxim de 4 persones en pràctiques.
Les entitats de segon nivell (federacions, coordinadores, etc.) que estiguin inscrites en el cens d'entitats juvenils en l`àmbit d'actuació "coordinació d'entitats" podran entre un i quatre llocs de pràctiques per cada una de les seccions (esplais, agrupaments, etc.), sempre que aquestes estiguin registrades al Cens d'Entitats Juvenils de la Direcció General de Joventut.
No podran sol·licitar aquests ajuts les entitats i empreses que tinguin un expedient de regulació temporal d'ocupació vigent i que afecti treballadors/es amb activitats vinculades a les que són objecte d'ajut, ni tampoc les que estiguin emmarcades i regulades legalment en l'àmbit esportiu (clubs i federacions esportives) i organitzadores d'activitats exclusivament esportives.
Les persones joves que vulguin participar en el programa hauran d'estar inscrites com a DONO i al fitxer de Garantia Juvenil amb la condició de beneficiari.
En cas que no estiguin inscrites, poden fer-ho a qualsevol Oficina de Treball del SOC, o a través del telèfon gratuït 900.800.046
Les entitats que vulguin presentar-se han de seguir aquests passos:
Els pagaments de la subvenció es faran a través d'una bestreta del 80% un cop l'entitat hagi presentat la llista de llocs de treball validada per l'Oficina de treball i els contractes de treball.
El 20% restant s'atorgarà un cop l'activitat hagi estat justificada.
S'aniran actualitzant informacions a les webs i xarxes socials de i del SOC.
Per qualsevol dubte també podeu contactar amb el correu electrònic: [EMAIL]
La directora general de Joventut, Laia Girós, i el director general de l'ACJ, Cesc Poch, visiten el casal d'estiu del Club Sant Ildefons a Cornellà de Llobregat
Les entitats organitzadores de les activitats de lleure a les comarques de l'Àrea Metropolitana de Barcelona (AMB) han notificat a la Direcció General de Joventut (DGJ) un total de 2.070 activitats per aquest estiu fins a dia d'avui.
Les entitats d'educació en el lleure, associacions educatives juvenils, associacions de pares i mares, empreses i institucions organitzadores tenen de termini fins a set dies abans de l'inici de l'activitat per a notificar-les electrònicament a la DGJ, de manera que les xifres encara poden créixer les properes setmanes.
A aquestes activitats hi ha inscrits, hores d'ara, un total de 97.901 participants, 13.520 monitors i dirigents i 930 persones de suport, que majoritàriament faran casals de vacances (96.125 inscrits en 1.999 activitats).
La resta d'activitats es reparteixen entre les colònies (1.466 i 48 activitats), les acampades (236 i 19), els camps de treball (66 i 3) i les rutes (8 i 1).
I pel que fa al lloc de realització, el Barcelonès és, fins a data d'avui, la comarca amb més participants inscrits (49.213), seguida del el Vallès Occidental (17.685), el Baix Llobregat (13.309), el Maresme (9.745) i el Vallès Oriental (7.949).
Són dades que ha donat a conèixer aquest matí la directora general de Joventut, Laia Girós, i el director general de l'Agència Catalana de la Joventut, Cesc Poch, durant la visita al casal d'estiu del Club Infantil i Juvenil Sant Feliu - Sant Ildefons, que té lloc a l'escola de Sant Ildefons de Cornellà de Llobregat.
Un total de 70 participants de 3 a 12 anys hi fan activitats de lleure del 13 al 24 de juliol.
Durant la visita, a la qual també hi han assistit la consellera comarcal de Joventut del Baix Llobregat, Clara Quirante, i la regidora de Joventut de Cornellà de Llobregat, Lídia Gómez, els responsables de Joventut del Govern han reconegut la tasca de les 9 monitores i el monitor d'aquest casal, així com de les dues persones de suport, i han posat en valor l'aposta del Departament d'Afers Socials i Famílies perquè desenes de milers de joves puguin gaudir d'un estiu amb lleure educatiu.
En concret, Laia Girós i Cesc Poch han recordat les diferents accions del Departament per arribar-hi, com són el consens de la Taula de Governança, l'establiment de protocols de salut per a les diferents activitats de lleure, la formació de 14.201 monitors i monitores per garantir aquests protocols, una aportació d'1,5 M€ a les entitats per contractar 136 monitors/es joves de suport, una subvenció d'1 M€ per comprar material sanitari o l'ajut extraordinari de 3,5 M€ per garantir que fins a 40.000 infants i joves de famílies vulnerables puguin tenir igualtat d'oportunitats a l'hora de poder accedir a una activitat de lleure educatiu.
La cultura al costat dels joves: 6a edició de la campanya Escena 25
Escena 25 facilita als joves uns preus especials, d'entre 3 i 10 euros, per assistir a espectacles d'arts escèniques o música en viu.
A Catalunya hi ha 585.738 persones en aquesta franja d'edat, que ja poden gaudir de tota l'oferta que es va posar al seu abast el passat 28 de setembre.
Hi col·laboren més de 100 teatres i sales de concerts de Catalunya
El Departament de Cultura, a través de l'Institut Català de les empreses Culturals (ICEC), torna a endegar per sisè any consecutiu una nova edició d'Escena 25, una campanya que vol afavorir l'accés a espectacles de teatre, circ, dansa i concerts als joves d'entre 18 i 25 anys.
Aquesta iniciativa facilita als joves poder disposar d'entrades per als espectacles durant els mesos d'octubre i novembre.
La campanya permet també donar a conèixer entre els joves les programacions estables dels equipaments públics i privats.
Per tal de participar a Escena 25, els joves s'han d'inscriure a la plataforma www.escena25.cat, on han de seleccionar i reservar els espectacles i concerts als quals vulguin assistir, comprar l'entrada i posteriorment recollir-la a la taquilla de l'equipament.
El registre i la reserva per a tots els espectacles es podrà realitzar fins al 30 de novembre.
Els joves poden assistir a tants espectacles com vulguin.
- Escena 25 és una iniciativa impulsada pel Departament de Cultura en col·laboració amb els teatres i sales de concerts de Catalunya.
- Compta també amb la col·laboració de la Corporació Catalana de Mitjans Audiovisuals (CCMA), la Direcció General de Joventut, les Universitats i Biblioteques de Catalunya, Ferrocarrils de la Generalitat, TRAM, TMB i RENFE.
Els joves d'entre 18 i 25 anys poden accedir a uns preus especials per assistir a espectacles d'arts escèniques o música en viu durant els mesos d'octubre i novembre
S'han publicat tres tràmits de la Inspecció de Treball, un d'ells ja existia (Denúncia per irregularitats laborals) i els altres dos són de nova creació.
En la tramitació per Internet, de cada formulari específic, s'han fet 4 versions corresponents als 4 serveis territorials de la Inspecció de Treball a Catalunya.
Denúncia per irregularitats laborals
S'ha actualitzat el contingut de la modalitat ja existent (Presentar una denúncia de l'àmbit laboral).
Es crea una nova modalitat: Retirar i desistir d'una denúncia presentada.
Mediació de la Inspecció de Treball
Documentació per a un expedient obert de la Inspecció de Treball
Tràmit nou amb dues modalitats:
El Govern ha aprovat una convocatòria de subvencions dotada amb 6.125.000 euros per al període 2020-2021 que es destinaran a afavorir l'autoocupació de joves d'entre 18 i 29 anys inscrits al Programa de Garantia Juvenil.
Aquesta mesura de foment de l'autoocupació es concreta en una subvenció fixa de 10.000 euros per cada jove que es doni d'alta de forma ininterrompuda al règim de la Seguretat Social dels autònoms, o a la mutualitat del col·legi professional corresponent, durant un període màxim de 12 mesos.
L'objectiu és garantir uns ingressos mínims del treballador autònom a l'inici de la seva activitat econòmica.
El pagament dels ajuts atorgats començarà a partir del 7 d'agost de 2020.
En aquesta pàgina podeu trobar l'enllaç a les resolucions d'atorgament i de denegació de l'ajut a famílies per fer econòmicament més accessibles les activitats del lleure educatiu a Catalunya que s'han publicat i notificat a través de l'e-Tauler.
En cas de presentar més d'una sol·licitud per un mateix infant, no s'acumulen.
Només es considera vàlida l'última sol·licitud presentada i les anteriors no seran admeses.
No obstant això, l'òrgan gestor, si escau, pot valorar conjuntament les diverses sol·licituds presentades per a un mateix infant, adolescent o jove, a fi de determinar quina és la sol·licitud vàlida que s'ha de tramitar.
També podeu obtenir l'idCaT en qualsevol de les Entitats de Registre idCAT, on us l'emetran al moment.
Així mateix, i un cop atorgat l'ajut, la persona beneficiària rebrà a l'adreça de correu electrònic indicada en la sol·licitud, un document acreditatiu de la concessió de l'ajut, on s'indica la quantia i el codi identificatiu d'aquest.
En el formulari d'aportació de documentació cal indicar el número d'expedient assignat a la sol·licitud presentada.
Aquest número d'expedient el podeu consultar a l'espai La meva carpeta, al qual es pot accedir amb Certificat digital o idCat Mòbil al cap d'unes hores d'haver presentat la sol·licitud o també el podeu consultar a l'espai Estat de les meves gestions, al qual es pot accedir amb el codi de tràmit (ID) de l'acusament de rebuda i el vostre DNI.
En ambdós casos, la durada mínima de l'activitat ha de ser de 7 dies, siguin o no consecutius.
En el supòsit que, en el moment de fer la sol·licitud, la persona beneficiària encara no hagués abonat l'import de la inscripció de l'activitat a l'entitat o empresa que l'organitza, el pagament de l'ajut per part de l'administració es farà de forma directa a les entitats i empreses que hagin organitzat l'activitat d'educació en el lleure, mitjançant transferència bancària.
En aquest cas, l'entitat o empresa haurà de descomptar la quantia de l'ajut del preu de la inscripció o reintegrar-li a la persona sol·licitant.
En aquest últim cas, per poder obtenir el pagament de l'ajut atorgat a les persones beneficiàries, les empreses i entitats organitzadores han de recollir els documents acreditatius aportats per les persones beneficiàries que inscriguin els infants a càrrec a les activitats que organitzin.
Una vegada recollits, han de presentar a l'administració una relació dels infants als quals s'ha atorgat l'ajut, que els han aportat el document acreditatiu i que han participat en l'activitat; indicant el codi de cada un.
En el cas de presentar la documentació prevista a l'apartat f) i g), també s'ha d'aportar l'acreditació d'ingressos de qualsevol altre membre de la unitat familiar.
Les obres premiades s'exhibeixen en el marc del Visa Off, que se celebra paral·lelament al certamen internacional Visa pour l'Image
El Clic Jove, que arriba a la 20a edició amb més participació que mai, cerca la fusió del talent i la creativitat del jovent amb la implicació en les problemàtiques socials
La directora general de Joventut, Laia Girós, i el director general de l'Agència Catalana de la Joventut, Cesc Poch, han lliurat aquest migdia a Perpinyà els premis de la mostra Clic 2020 de fotoperiodisme jove, que se celebra en el marc del certamen Visa Off, de forma paral·lela al festival internacional de fotoperiodisme Visa pour l'Image.
A l'acte també hi ha participat el director de la Casa de la Generalitat a Perpinyà, Josep Puigbert, entre d'altres.
Els premis Clic, que enguany arriben a la 20a edició, estan organitzats per la Direcció General de Joventut, l'Agència Catalana de la Joventut i l'Associació Diomira, i volen ser un trampolí per a joves fotoperiodistes, d'entre 18 i 30 anys.
Així mateix compten amb la col·laboració del Carnet Jove, que promou la iniciativa entre els seus titulars.
A banda de donar suport a joves en l'àmbit del fotoperiodisme, la iniciativa vol apropar-se a problemàtiques socials actuals i denunciar-les mitjançant la fotografia i l'audiovisual.
Els premis tenen les modalitats de fotoreportatge, dotat amb 700€ pel treball guanyador i 200€ pels fotoreportatges seleccionats; audiovisual, amb un premi de 1.000€, i l 'ajut Clic Fotoperiodisme, una beca de 3.000 euros per a desenvolupar un projecte fotoperiodístic que mostri sensibilitat i interès per l'entorn socials.
Enguany s'han presentat més de 50 projectes, la xifra més alta de la història de la mostra.
Els treballs guardonats el 2020 han estat:
• En la modalitat de fotoreportatge
"A porta tancada", una visió intimista sobre el confinament i la covid-19.
"14 d'octubre, la presa de l'aeroport"
• Montserrat Giralt, per un reportatge sobre la solitud, més enllà de la pandèmia.
A més dels guardonats d'enguany i el projecte guanyador de la beca de 2019 sobre persones del barri barceloní del Raval (La resistència, de Wayra Ficapal i Alba Sabaté), en l'exposició que s'exhibeix a la Casa de la Generalitat de Perpinyà també s'hi poden veure les obres dels autors seleccionats en aquesta edició:
La comunitat de professionals que treballen en els àmbits d'actuació del Departament poden trobar en aquesta secció tots els recursos generals i específics que els poden ser útils en la tasca diària, així com l'accés a altres espais d'interès on poden trobar informació.
DIXIT és tant un espai físic de lliure accés amb cinc centres de documentació de referència a Catalunya especialitzats en serveis socials i drets de ciutadania, com una plataforma innovadora en línia de serveis per al col·lectiu professional del camp social.
Publicacions en què ha participat el Departament des de l'any 2000 distribuïdes per col·leccions i per àmbits temàtics.
S'adreça tant al personal dels serveis públics de la Generalitat com a treballadors dels ens local integrats en la xarxa bàsica de serveis socials de responsabilitat pública i els serveis d'iniciativa privada.
Ha elaborat i aprovat documents de definició de nombrosos perfils professionals i d'aptitud a partir de les funcions que han d'exercir, la titulació mínima d'accés i la formació teoricopràctica específica necessària.
Elaborats des del Departament amb l'objectiu d'aconseguir una intervenció coordinada de les institucions públiques i la comunitat professional implicada en determinades situacions i processos relacionats amb els seus àmbits de competència.
Accés a aplicatius de gestió d'accés restringit que el Departament posa a disposició del col·lectiu professional dels serveis socials.
Recull adreçat a professionals de determinats àmbits temàtics que són competència del Departament.
Accés als manuals adreçats inicialment a diferents col·lectius professionals que col·laboren amb l'acció del Departament.
Pautes d'actuació comunes per a totes aquelles professions, oficis i activitats que impliquin contacte amb menors.
Instrument de suport i de treball col·laboratiu perquè grups de professionals del Departament puguin desenvolupar la seva tasca fent ús de la interactivitat, la rapidesa i la personalització.
El Departament disposa de dos centres de documentació especialitzats en el camp social per promoure estudis i investigacions.
Estan oberts al públic i també són accessibles i ofereixen serveis propis des del web.
DIXIT és alhora un espai físic de lliure accés amb cinc centres de documentació de referència a Catalunya especialitzats en l'àmbit d'afers socials i drets de ciutadania, i una plataforma innovadora en línia de serveis per als professionals del camp social.
DIXIT disposa de més de 21.000 monografies i 250 publicacions periòdiques.
Des del portal DIXIT s'ofereix accés al fons documental, així com a les activitats que s'organitzen als centres de documentació -ubicats a Barcelona, Girona, Vic, Lleida i Tarragona- com ara conferències, entre altres recursos específics per a professionals.
Els objectius de DIXIT Centre de Documentació de Serveis Socials són potenciar la difusió, l'intercanvi i la generació de coneixement en l'àmbit d'afers socials; liderar la transmissió de coneixement i afavorir canals de participació; i preservar i explotar el coneixement generat pel Departament de Treball, Afers Socials i Famílies
El Centre de Documentació Juvenil té com a objectiu la recollida i classificació de material documental sobre el món juvenil i el seu entorn, en possibilita la consulta, l'estudi i la investigació i en fa difusió.
És obert al públic en general i en especial a investigadors i agents socials i polítics que treballen amb joves.
El fons està constituït per més de 14.000 documents en diferents suports: monografies, literatura grisa, publicacions periòdiques, audiovisuals i estudis electrònics organitzats a partir d'una classificació pròpia.
En aquest apartat es poden descarregar tots els formularis que les persones físiques i les entitats necessiten per a tramitar qualsevol qüestió que sigui competència del Departament.
Els formularis s'organitzen en funció de l'àmbit temàtic al qual pertanyen, segons el tipus de destinatari.
També es pot trobar documentació complementària, com ara guies per emplenar els formularis, fulls de justificació i altres arxius per portar a terme les gestions necessàries amb el Departament.
En el cas dels ens locals de menys de 20.000 habitants, les sol·licituds es tramiten mitjançant l' EACAT, l'Extranet de les administracions catalanes
Si voleu més informació sobre els serveis socials, us podeu posar en contacte amb l'organisme responsable.
També podeu adreçar-vos als serveis territorials del Departament.
Si voleu rebre atenció telefònica, podeu trucar als telèfons d'informació general del Departament.
Si preferiu podeu enviar un missatge al formulari de contacte general del Departament.
S'han creat dues noves modalitats:
Nova modalitat del tràmit sobre els expedients de regulació temporal d'ocupació.
El termini per sol·licitar la declaració és del 5 al 19 d'octubre de 2020.
Convocatòria 2020, termini per a les línies d'actuació 1 i 2: de l'1 al 15 d'octubre de 2020.
El naixement d'un fill comporta l'obligació de fer un seguit de tràmits però atorga certs beneficis al/s progenitor/s.
Si us heu quedat sense feina podeu comprovar si teniu dret a la prestació d'atur i tramitar-la.
Les seves característiques i els trets diferencials respecte d'altres entitats.
Les societats laborals han de comptar amb un mínim de tres socis o sòcies.
El treballador autònom és aquell que desenvolupa habitualment la seva activitat de manera individual.
El procés, la idoneïtat de les famílies i els ajuts i prestacions disponibles.
A més de la complexitat de la situació clínica, un percentatge significatiu de persones afectades pel VIH presenta problemàtiques socials que poden ser fruit de la contracció del VIH, ser-ne la causa o existir abans de l'afectació del virus.
Des del Departament es promouen programes de prevenció adreçats a la població general i als col·lectius de risc, així com d'informació, sensibilització i ajuda mútua, i serveis socials de reinserció (llars residències i pisos amb suport) per atendre les persones afectades pel VIH/sida amb més dificultats d'inclusió social i amb més alt grau de vulnerabilitat.